Rregullat për përdorimin e qymyrit
Agjencia amerikane për Mbrojtjen e Mjedisit, EPA, sapo përfundoi një turne për të marrë komente ndërsa harton rregullat për të vendosur standarde më të rrepta për mbrojtjen e pastërtisë së atmosferës
Një koalicion grupesh ambientaliste marshoi drejt selisë së Agjencisë për Mbrojtjen e Mjedisit, duke kërkuar standarde të reja. Mollie Rauch foli në emër të organizatës jofitimprurëse, Nënat për Ajër të Pastër dhe familjes së saj: Përllogaritet se 1 mijë uzinat e qymyrgurit të Amerikës shkaktojnë një të tretën e ndotjes së vendit, ndërkohë që ofrojnë gati 40 për qind të elektricitetit. Ligjvënësi më i lartë republikan në Senatin amerikan, Mitch McConnell kundërshtoi masat, që ai tha se do të dëmtonin shtetin e tij të Këntakit, një prodhues i madh qymyrguri: Zbatimi i rregullave kundër ndotjes dhe për energji më efiçiente, të cilat tashmë ekzistojnë, është një qëndrim më i mirë se sa miratimi i rregullave të reja, thotë lobisti i industrisë së energjisë, Scott Segal. Ai paralajmëroi se masat kufizuese do të detyrojnë mbylljen e uzinave, që do të rezultonin në humbjen e vendeve të punës dhe pakësimin e asaj që tani shikohet si një burim energjie i mundshëm dhe i përballueshëm ekonomisht për miliona njerëz. Mes planeve që po shqyrtohen nga agjencia EPA është një teknikë e zhvilluar nga Këshilli për Mbrojtjen e Burimave Natyrore. Eksperti i këtij këshilli, David Doniger tha se kjo teknikë nuk kërkon mbylljen e të gjitha uzinave të qymyrgurit. Zoti Doniger thotë se është përgjegjësi e Agjencisë për Mbrojtjen e Mjedisit që të kontrollojë çlirimin e dioksidit të karbonit dhe të mbrojë mjedisin, madje ai sugjeron se uzinat, që punojnë me energji më efiçiente në vend të uzinave, që shkaktojnë ndotjen e mjedisit, mund të ulin ndotjen dhe të kursejnë para. EPA po shqyrton tani komentet e bëra në të gjitha seancat e zhvilluara në mbarë vendin dhe do të vendosë standarde të reja në qershor. Rregullat më të rrepta do të ndihmojnë administratën Obama të përmbushë zotimet e bëra për të ulur nivelet e dioksidit të karbonit nga nivelet e vitit 2005 me 17 për qind deri në fund të kësaj dekade.